อาการเริ่มจากปวดหูข้างขวา หูอื้อในวันเเรก วันที่สอง เริ่มมีอาการเจ็บภายในหู เหมือนมีน้ำในหู วันที่สาม มีอาการปวดเพิ่มคือ ลงมาที่กรามฟัน ใช้คัตเตอร์บัตมีน้ำสีเหลืองค้ำๆออกมาด้วย หรือสีดำเลย สามารถซื้อยาฆ่าเชื้อ + ยาหยอดหู และพารามาทานได้มั้ยครับ
สวัสดีค่ะ อาการปวดหู หูอื้อ มีน้ำสีเหลืองคล้ำออกมา อาจเกิดจาก- การอักเสบติดเชื้อของรูหูชั้นนอก ซึ่งมักเกิดภายหลังการแคะหู หรือหลังจากไปว่ายน้ำ เล่นน้ำ อาการคือจะปวดในรูหู กดเจ็บบริเวณหน้าหู เมื่อดึงใบหูหรือโยกใบหูจะเจ็บมากขึ้น มีหูอื้อ มีน้ำเหลืองไหลออกมา รูหูบวมแดง เป็นต้น- หูชั้นกลางอักเสบติดเชื้อเฉียบพลัน อาการคือจะปวดหูมาก มีไข้สูง การได้ยินเสียงลดลง หูอื้อ หลังจากนั้นอาการปวดและไข้จะลดลง แล้วตามด้วยการมีหนองไหลออกมาจากหูหากเป็นหูชั้นนอกอักเสบ การรักษาคือการทานยาปฏิชีวนะ เช่น dicloxacillin เป็นต้น โดยทานนาน 7-14 วัน แต่หากเป็นหูชั้นกลางอักเสบ การรักษาคือการทานยาปฏิชีวนะเช่นกัน แต่จะใช้ยาที่มีฤทธิ์ฆ่าเชื้อได้กว้างกว่าการรักษาหูชั้นนอกอักเสบ เช่น Amoxicillin and clavulanate เป็นต้น โดยทานนาน 10-14 วัน ร่วมกับการรักษาอื่นๆ เช่น การเจาะเยื่อแห้วหู เป็นต้น ดังนั้น แนะนำควรไปพบแพทย์เพื่อตรวจวินิจฉัยให้ถูกต้องก่อน และจ่ายยารักษาที่เหมาะสมค่ะส่วนการดูแลตนเองในเบื้องต้น คือควรระวังอย่าให้น้ำเข้าหู อาจใช้สำลีอุดรูหูไว้ในขณะอาบน้ำ และไม่ควรไปว่ายน้ำหรือทำกิจกรรมทางน้ำ ไม่ใช้ไม้เข้าไปแคะภายในรูหู ให้ใช้ไม้พันสำลีเช็บริเวณใบหูและรูหูส่วนนอกเท่านั้น หากมีอาการปวดมาก อาจทานยาแก้ปวด เช่น พาราเซตามอล ไอบูโพรเฟน เป็นต้น